钦定古今图书集成/明伦汇编/氏族典/第595卷 > 尔朱兆
## 钦定古今图书集成/明伦汇编/氏族典/第595卷 > 尔朱兆

按《魏书尔朱兆传》，“兆字万仁，荣从子也。少骁猛，善驰
射，手格猛兽，𫏋捷过人。以军功除平远将军。荣之入
洛，兆兼前锋都督。及孝庄即阼，特除中军将军、都督、
颍川郡开国公。及尔朱荣死也，兆据晋阳，元晖立，授
兆大将军，爵为王。兆与世隆等定谋攻洛，兆遂率众
南出，掩袭京邑。帝步出云龙门外，为兆所系。兆扑杀”
皇子，污辱妃嫔，纵兵掳掠。先令卫送庄帝于晋阳，遂
害帝。前废帝立，加都督十州诸军事，世袭并州刺史。
齐献武王之克殷州也，兆与仲远、度律约共讨之。王广纵反间，于是两不相信，各致猜疑，徘徊不进。王乃
进击兆，兆军大败，自缢于树，王收而葬之。兆果于战
斗，每有征伐，常居锋首。当时诸将伏其才力，而粗脱
少智，无将领之能。荣虽奇其胆决，然每云：“兆不过将
三千骑，多则乱矣。”